***Fillos dun deus menor*** (en inglés: *Children of a Lesser God*) é un filme estadounidense de 1986 dirixido por Randa Haines e escrito por Hesper Anderson e Mark Medoff. É unha adaptación da obra homónima de Medoff, e está protagonizado por Marlee Matlin (que gañou o Óscar pola súa interpretación) e William Hurt que interpretan dous traballadores dun colexio para xordos.

Foi o primeiro filme da actriz xorda Matlin, e *Fillos dun deus menor* salienta por ser o primeiro filme dende 1926, co filme mudo *You'd Be Surprised*, en ser protagonizado por actor xordo. Recibiu cinco nomeamentos na 59ª edición dos Óscar, incluíndo a categoría de mellor actriz que gañou Matlin. Con só 21 anos naquela época, Matlin foi a actriz máis nova en recibir o premio nesa categoría en particular, e segue a ser a única persoa xorda en gañar en calquera categoría. *Fillos dun deus menor* tamén foi o primeiro filme dirixido por unha muller en ser nomeado na categoría de mellor filme.

Sinopse
-------

Sarah Norman é unha moza que traballa como celadora nunha escola para persoas con deficiencia auditiva en Nova Inglaterra. Un profesor novo e enérxico, James Leeds, chega á escola e incentívaa a que deixe de lado a súa vida illada, aprendendo a falar en voz alta. Como ela xa emprega a lingua de signos, Sarah resístese ás tentativas de James para facela falar, mais ela é reticente a causa dunha historia de violación. Entre James e Sarah desenvólvese unha historia romántica e van vivir xuntos, a pesar de que as súas diferenzas e teimosía mutua os levan case ata a ruptura, pois el continúa a querer que ela fale, aínda que a súa soa presenza atafegue a Sarah.

Sarah deixa a James e vai vivir coa súa nai nunha cidade próxima, reconciliándose no proceso. Mentres, ela e James encontran un xeito de resolveren as súas diferenzas.

Personaxes
----------

* Marlee Matlin como Sarah Norman
* William Hurt como James Leeds
* Piper Laurie como Mrs. Norman
* Philip Bosco como Dr. Curtis Franklin
* Allison Gompf como Lydia
* Bob Hiltermann como Orin
* Linda Bove como Marian Loesser

Notas
-----

1. ↑  Box Office Information for *Children of a Lesser God*. Arquivado 01 de xullo de 2013 en Wayback Machine. *The Wrap*. Consultado o 4 de xaneiro de 2013
2. ↑  Schuchman, John S. (1999). University of Illinois Press, ed. *Hollywood Speaks: Deafness and the Film Entertainment Industry*. Urbana, IL. p. 82. ISBN 978-0-252-06850-8.
3. ↑  Academy of Motion Picture Arts and Sciences (ed.). "Help Page – Academy Awards Database – AMPAS". Arquivado dende o orixinal o 14 de xaneiro de 2012. Consultado o 26 de maio de 2011.
4. ↑  Michaelson, Judith (21 de xullo de 1991). "What Took So Long?". *Los Angeles Times*. Consultado o 27 de marzo de 2017.

Véxase tamén
------------

### Ligazóns externas

* 

* *Fillos dun deus menor* na IMDb *(en inglés)*.
* Ficha en RottenTomatoes *(en inglés)*

* Portal:Cine
* Portal:Estados Unidos de América

|  |  |
| --- | --- |
| Control de autoridades | 
* Wd: Q1323446
* AFI: 57284
* Allmovie: v9273
* AlloCiné: 1662
* Box Office Mojo: childrenofalessergod
* EBID: ID
* FilmAffinity: 223557
* IMDb: tt0090830
* LUMIERE: 23389
* OFDb: 5579
* OMDB: 1890
* Rotten Tomatoes: children\_of\_a\_lesser\_god
* Synchronkartei: 1335
* TMDb: 1890
* TVcom: children-of-a-lesser-god

 |